ddrg/super_eurlex huggingface dataset:
BG Официален вестник на Европейския съюз C 209/42

Решение на Първоинстанционния съд от 1 юли 2008 г. — Região autónoma dos Açores/Cъвет

(Дело T-37/04) (1)

(Жалба за отмяна - Регламент (ЕО) № 1954/2003 - Риболов - Управление на риболовното усилие - Общностни риболовни зони и рибни ресурси - Жалба, подадена от регионално образувание - Лично засегнати лица - Недопустимост)

(2008/C 209/71)

Език на производството: английски

Страни

Жалбоподател: Região autónoma dos Açores (Португалия) (представители: първоначално M. Renouf, S. Crosby, C. Bryant, solicitors, и H. Mercer, barrister, после M. Renouf, C. Bryant и H. Mercer)

Ответник: Cъвет на Европейските общности (представители: J. Monteiro и F. Florindo Gijón)

Страни, встъпили в подкрепа на жалбоподателя: Seas at Risk VZW, по-рано Stichting Seas at Risk Federation (Брюксел, Белгия); WWF — World Wide Fund for Nature (Gland, Швейцария) и Stichting Greenpeace Council (Амстердам, Нидерландия) (представители: R. Buxton, solicitor, и D. Owen, barrister)

Страни, встъпили в подкрепа на ответника: Комисия на Европейските общности (представители: T. van Rijn и B. Doherty) и Кралство Испания (представител: N. Díaz Abad, abogado del Estado)

Предмет

Жалба за частична отмяна на Регламент (ЕО) № 1954/2003 на Съвета от 4 ноември 2003 година за управление на риболовното усилие по отношение на определени общностни риболовни зони и рибни ресурси, за изменение на Регламент (ЕО) № 2847/93 и за отмяна на Регламенти (ЕО) № 685/95 и (ЕО) № 2027/95 (ОВ L 289, стр. 1; Специално издание на български език, 2007 г., глава 4, том 7, стр. 30).

Диспозитив

1) Отхвърля жалбата като недопустима.

2) La Região autónoma dos Açores понася направените от него съдебни разноски, както и тези на Съвета, включително свързаните с обезпечителното производство.

3) Кралство Испания и Комисията понасят направените от тях съдебни разноски, включително свързаните с обезпечителното производство.

4) Seas at Risk VZW и WWF — World Wide Fund for Nature понасят направените от тях съдебни разноски, включително свързаните с обезпечителното производство.

5) Stichting Greenpeace Council понася направените от него съдебни разноски, свързани с производството пред настоящата инстанция.

6) Porto de Abrigo — Organização de Produtores da Pesca CRL et GÊ-Questa — Associação de Defesa do Ambiente понасят направените от тях съдебни разноски, включително свързаните с обезпечителното производство.

(1) ОВ C 94, 17.4.2004 г.
BG Официален вестник на Европейския съюз C 32/25

Решение на Първоинстанционния съд от 17 декември 2008 г. — HEG и Graphite India/Съвет

(Дело T-462/04) (1)

(Обща търговска политика - Антидъмпингови мита - Изравнителни мита - Внос на някои графитни електродни системи с произход от Индия - Право на защита - Равно третиране - Констатиране на вреда - Причинно-следствена връзка)

(2009/C 32/46)

Език на производството: английски

Страни

Ищци: HEG Ltd (New Delhi, Индия) и Graphite India Ltd (Kolkata, Индия) (представители: първоначално K. Adamantopoulos, avocat и J. Branton, solicitor, впоследствие J. Branton)

Ответник: Съвет на Европейския съюз (представители: J.-P. Hix, подпомаган от G. Berrish, avocat)

Встъпила в подкрепа на ответника страна: Комисия на Европейските общности (представители: T. Scharf и K. Talabér Ritz)

Предмет

Искане за отмяна на Регламент (EО) № 1628/2004 на Съвета от 13 септември 2004 година за налагане на окончателно изравнително мито и за окончателно събиране на временното мито, наложено на вноса на някои графитни електродни системи с произход от Индия (ОВ L 295, стp. 4; Специално издание на български език, 2007 г., глава 11, том 36, стр. 119) и на Регламент (ЕО) № 1629/2004 на Съвета от 13 септември 2004 година за налагане на окончателно антидъмпингово мито и окончателно събиране на временното мито, наложено върху вноса на системи от графитни електроди с произход от Индия, (ОВ L 295, стp. 10; Специално издание на български език, 2007 г., глава 11, том 36, стр. 125).

Диспозитив

1) Отхвърля жалбата.

2) HEG Ltd и Graphite India Ltd понасят направените от тях съдебни разноски, както и тези на Съвета.

3) Комисията понася направените от нея съдебни разноски.

(1) ОВ C 69, 19.03.2005 г.
BG Официален вестник на Европейския съюз C 32/17

Решение на Общия съд от 16 декември 2011 г. — Enviro Tech Europe и Enviro Tech International/Комисия

(Дело T-291/04) (1)

(Околна среда и защита на потребителите - Класификация, опаковане и етикетиране на n-пропилбромид като опасно вещество - Директива 2004/73/ЕО - Директива 67/548/ЕИО - Регламент (ЕО) № 1272/2008 - Жалба за отмяна - Просрочена молба за допълване на исканията - Правен интерес - Липса на лично засягане - Недопустимост - Извъндоговорна отговорност - Решение на Съда относно валидността на Директива 2004/73 - Идентичност на предмет)

2012/C 32/30

Език на производството: английски

Страни

Жалбоподатели: Enviro Tech Europe Ltd (Kingston upon Thames, Обединено кралство) и Enviro Tech International, Inc. (Melrose Park, Съединени американски щати) (представители: C. Mereu и K. Van Maldegem, avocats)

Ответник: Европейска комисия (представители: първоначално X. Lewis, впоследствие P. Oliver и G. Wilms)

Предмет

От една страна, искане за отмяна на Директива 2004/73/ЕО на Комисията от 29 април 2004 година относно двадесет и девето адаптиране към техническия прогрес на Директива 67/548/ЕИО на Съвета за сближаване на законовите, подзаконовите и административните разпоредби относно класификацията, опаковането и етикетирането на опасни вещества (ОВ L 152, стр. 1; Специално издание на български език, 2007 г., глава 13, том 46, стр. 3), доколкото Директива 2004/73 класифицира n-пропилбромида като вещество, което притежава някои опасни свойства, и от друга страна, искане за обезщетение.

Диспозитив

1. Отхвърля жалбата.

2. Осъжда Enviro Tech Europe Ltd и Enviro Tech International, Inc. да заплатят съдебните разноски, включително и тези по обезпечителното производство.

(1) ОВ C 273, 6.11.2004 г.
BG Официален вестник на Европейския съюз C 319/11

Решение на Общия съд от 20 септември 2011 г. — Arch Chemicals и др./Комисия

(Съединени дела T-400/04, T-402/04—T-404/04) (1)

(Санитарен контрол - Пускане на биоциди на пазара - Идентифициране на активните вещества на пазара - Отказ за изменение на някои разпоредби на регламентите - Иск за установяване на неправомерно бездействие - Задължение за предприемане на действия - Жалба за отмяна - Липса на лично засягане - Недопустимост)

2011/C 319/20

Език на производството: английски

Страни

Ищци: Arch Chemicals, Inc. (Норуок, Кънектикът, Съединените щати); Arch Timber Protection Ltd (Касълфорд, Западен Йоркшир, Обединеното кралство) (дело T-400/04); Rhodia UK Ltd, по-рано Rhodia Consumer Specialities Ltd (Уотфорд, Хартфордшир, Обединеното кралство) (дело T-402/04); Sumitomo Chemical (UK) plc (Лондон, Обединеното кралство) (дело T-403/04); и Troy Chemical Co. BV (Влардинген, Нидерландия) (дело T-404/04) (представители: K. Van Maldegem и C. Mereu)

Ответник: Европейска комисия (представители: първоначално X. Lewis и D. Recchia, впоследствие P. Oliver и G. Wilms)

Предмет

От една страна, искане да се установи, че Комисията е допуснала неправомерно бездействие, като не е изменила някои разпоредби на Регламент (ЕО) № 1896/2000 на Комисията от 7 септември 2000 година относно първата фаза на програмата, посочена в член 16, параграф 2 от Директива 98/8/ЕО на Европейския парламент и на Съвета относно биоцидите (ОВ L 228, стр. 6; Специално издание на български език, 2007 г., глава 3, том 34, стр. 202) и на Регламент (ЕО) № 2032/2003 на Комисията от 4 ноември 2003 година относно втората фаза на 10-годишната работна програма, посочена в член 16, параграф 2 от Директива 98/8/ЕО на Европейския парламент и на Съвета относно пускането на пазара на биоциди и за изменение на Регламент № 1896/2000 (ОВ L 307, стр. 1; Специално издание на български език, 2007 г., глава 3, том 51, стр. 39), или — при условията на евентуалност — искане за отмяна на писмото на Комисията от 20 юли 2004 г., с което същата отказва да уважи исканията на ищците, както и, от друга страна, искане за обезщетение за претърпените от ищците вреди поради бездействието на Комисията, или — при условията на евентуалност — искане за обезщетение за претърпените от ищците вреди поради писмото на Комисията от 20 юли 2004 г.

Диспозитив

1. Отхвърля исковете.

2. Arch Chemicals, Inc., Arch Timber Protection Ltd, Rhodia UK Ltd, Sumitomo Chemical (UK) plc и Troy Chemical Co. BV понасят направените от тях съдебни разноски, както и разноските на Европейската комисия.

(1) ОВ C 19, 22.1.2005 г.
BG Официален вестник на Европейския съюз C 319/11

Решение на Общия съд от 20 септември 2011 г. — Arch Chemicals и др./Комисия

(Съединени дела T-75/04 и T-77/04—Т-79/04) (1)

(Жалба за отмяна - Ветеринарно-санитарни изисквания - Пускане на пазара на биоциди - Регламент (ЕО) № 2032/2003 - Липса на лично засягане - Недопустимост)

2011/C 319/19

Език на производството: английски

Страни

Жалбоподатели: Arch Chemicals, Inc. (Norwalk, Connecticut, Съединени щати) и Arch Timber Protection Ltd (Castleford, West Yorkshire, Обединеното кралство) (дело T-75/04), Rhodia UK Ltd, по-рано Rhodia Consumer Specialties Ltd (Watford, Hertfordshire, Обединеното кралство) (дело T-77/04), Sumitomo Chemical (UK) plc (Лондон, Обединеното кралство) (дело T-78/04), както и Troy Chemical Co. BV (Vlaardingen, Нидерландия) (дело T-79/04) (представители: K. Van Maldegem и C. Mereu, avocats)

Ответник: Европейска комисия (представители: първоначално X. Lewis и F. Simonetti, впоследствие P. Oliver и G. Wilms)

Встъпила страна в подкрепа на жалбоподателите: European Chemical Industry Council (CEFIC) (Брюксел, Белгия) (представители: първоначално M. Bronckers, Y. van Gerven и P. Charro, впоследствие Y. van Gerven, avocats)

Встъпили страни в подкрепа на ответника: Европейски парламент (представители: първоначално A. Neergaard и M. Moore, впоследствие A. Neergaard и J. Rodrigues), Съвет на Европейския съюз (представители: първоначално B. Hoff-Nielsen, M. Sims и F. Ruggeri Laderchi, впоследствие M. Sims и F. Florindo Gijón, и накрая F. Florindo Gijón и R. Liudvinaviciute-Cordeiro) и Кралство Нидерландия (представители: първоначално S. Terstal, впоследствие H. Sevenster)

Предмет

Искане за отмяна на член 3, член 4, параграф 2, член 5, параграф 3, член 10, параграф 2, втора алинея, член 11, параграф 3, член 13, член 14, параграф 2 и приложение II към Регламент (ЕО) № 2032/2003 на Комисията от 4 ноември 2003 година относно втората фаза на 10-годишната работна програма, посочена в член 16, параграф 2 от Директива 98/8/ЕО на Европейския парламент и на Съвета относно пускането на пазара на биоциди и за изменение на Регламент (ЕО) № 1896/2000 (ОВ L 307, стр. 1; Специално издание на български език, 2007 г., глава 3, том 51, стр. 39).

Диспозитив

1. Отхвърля жалбите.

2. Arch Chemicals, Inc., Arch Timber Protection Ltd, Rhodia UK Ltd, Sumitomo Chemical (UK) plc и Troy Chemical Co. BV понасят направените от тях съдебни разноски, както и тези на Европейската комисия, включително, що се отнася до Sumitomo Chemical (UK) plc, и разноските, направени във връзка с обезпечителното производство.

3. Европейският парламент, Съветът на Европейския съюз, Кралство Нидерландия и European Chemical Industry Council (CEFIC) понасят направените от тях съдебни разноски.

(1) ОВ C 106, 30.4.2004 г.
C 288/28

Решение на Общия съд от 9 септември 2010 г. — British Aggregates и др./Комисия

(Дело T-359/04) (1)

(Държавни помощи - Екологичен данък върху инертните материали в Обединеното кралство - Освобождаване от данък за Северна Ирландия - Решение на Комисията да не повдига възражения - Сериозни затруднения - Насоки на Общността относно използването на държавна помощ за опазването на околната среда)

(2010/C 288/52)

Език на производството: английски

Страни

Жалбоподатели: British Aggregates Association (Lanark, Обединеното кралство); Healy Bros. Ltd (Middleton, Ирландия) и David K. Trotter & Sons Ltd (представители: C. Pouncey, solicitor и L. Van den Hende, avocat)

Ответник: Европейска комисия (представители: J. Flett и T. Scharf)

Страна, встъпила в подкрепа на ответника: Обединено кралство Великобритания и Северна Ирландия (представители: първоначално M. Bethell, впоследствие E. Jenkinson и I. Rao, и накрая S. Ossowski, подпомагани от M. Hall и G. Facenna, barristers)

Предмет

Жалба за отмяна на Решение C(2004) 1614 окончателен на Комисията от 7 май 2004 г. да не повдига възражения срещу изменението на освобождаването в Северна Ирландия от данъчно облагане на инертните материали в Обединеното кралство

Диспозитив

1. Отменя Решение C(2004) 1614 окончателен на Комисията от 7 май 2004 г. да не повдига възражения срещу изменението на освобождаването в Северна Ирландия от данъчно облагане на инертните материали в Обединеното кралство.

2. Комисията понася направените от нея съдебни разноски, както и разноските, направени от British Aggregates Association, Healy Bros. Ltd и David K. Trotter & Sons Ltd.

3. Обединено кралство Великобритания и Северна Ирландия понася направените от него съдебни разноски.

(1) ОВ C 284, 20.11.2004 г.
BG Официален вестник на Европейския съюз C 193/16

Решение на Първоинстанционния съд от 30 юни 2009 г. — Danjaq/СХВП — Mission Productions (Dr. No)

(Дело T-435/05) (1)

(Марка на Общността - Заявка за словна марка на Общността Dr. No - Възражение на притежателя на нерегистрираните словни марки и на знаците Dr. No и Dr. NO - Неизпълнение на условието за по-ранни марки - Липса на отличителен знак, използван в процеса на търговия - Член 8, параграф 1, букви а) и б), параграф 2, буква в) и параграф 4 от Регламент (ЕО) № 40/94 [впоследствие член 8, параграф 1, букви а) и б), параграф 2, буква в) и параграф 4 от Регламент (ЕО) № 207/2009] - Задължение за мотивиране - Член 73 от Регламент № 40/94 [впоследствие член 75 от Регламент (ЕО) № 207/2009])

2009/C 193/22

Език на производството: английски

Страни

Жалбоподател: Danjaq, LLC (Санта Моника, Калифорния, Съединени американски щати) (представители: G. Hobbs, QC, G. Hollingworth, barrister, S. Skrein и L. Berg, solicitors)

Ответник: Служба за хармонизация във вътрешния пазар (марки и дизайни) (представител: A. Folliard-Monguiral)

Друга страна в производството пред апелативния състав на СХВП, встъпила в производството пред Първоинстанционния съд: Mission Productions Gesellschaft für Film-, Fernseh- und Veranstaltungsproduktion mbH (Мюнхен, Германия) (представител: K. Lewinsky, avocat)

Предмет

Жалба срещу Решение на първи апелативен състав на СХВП от 21 септември 2005 г. (преписка R 1118/2004-1) относно производство по възражение между Danjaq, LLC и Mission Productions Gesellschaft für Film-, Fernseh- und Veranstaltungsproduktion mbH.

Диспозитив

1) Отхвърля жалбата.

2) Осъжда Danjaq, LLC да заплати съдебните разноски.

(1) ОВ C 60, 11.3.2006 г.
2)

Осъжда Shanghai Excell M&E Enterprise Co. Ltd и Shanghai Adeptech Precision Co. Ltd да заплатят направените от тях съдебни разноски, както и направените от Съвета съдебни разноски.
BG Официален вестник на Европейския съюз C 347/26

Решение на Общия съд от 12 октомври 2011 г. — Alliance One International/Комисия

(Дело T-41/05) (1)

(Конкуренция - Картели - Испански пазар на изкупуване и първична преработка на суров тютюн - Решение, с което се установява нарушение на член 81 ЕО - Определяне на цените и разпределяне на пазара - Глоби - Отговорност за неправомерното поведение - Максимален размер от 10 % от оборота - Възпиращ ефект - Смекчаващи обстоятелства)

2011/C 347/38

Език на производството: английски

Страни

Жалбоподател: Alliance One International, Inc., по-рано известно като Dimon Inc. (Danville, Вирджиния, Съединени американски щати) (представители: първоначално L. Bergkamp, H. Cogels, J. Dhont, M. Marañon Hermoso и A. Emch, впоследствие M. Odriozola Alén, J. Folguera Crespo, P. Vidal Martínez, M. Barrantes Diaz и A. João Vide, avocats)

Ответник: Европейска комисия (представители: първоначално É. Gippini Fournier и F. Amato, впоследствие É. Gippini Fournier, N. Khan и J. Bourke)

Предмет

Искане за частична отмяна на Решение C(2004) 4030 окончателен на Комисията от 20 октомври 2004 година относно производство по прилагане на член 81, параграф 1 [ЕО] (преписка COMP/C.38.238/B.2 — Суров тютюн — Испания) и при условията на евентуалност искане за намаляване на размера на глобата, наложена на жалбоподателя с това решение.

Диспозитив.

1. Частта от глобата, наложена на Agroexpansión, SA в член 3 от Решение C(2004) 4030 окончателен на Комисията от 20 октомври 2004 година относно процедура по прилагане на член 81, параграф 1 [ЕО] (преписка COMP/C.38.238/B.2 — Суров тютюн — Испания), за заплащането на която Alliance One International, Inc. отговаря солидарно с Agroexpansión, се определя на 2 187 000 EUR.

2. Отхвърля жалбата в останалата част.

3. Alliance One International понася девет десети от собствените си разноски и девет десети от разноските на Европейската комисия, която следва да понесе една десета от собствените си разноски и една десета от направените от Alliance One International разноски.

(1) ОВ C 93, 16.4.2005 г.
3.

Alliance One International, Inc., Standard Commercial Tobacco Co., Inc. и Trans-Continental Leaf Tobacco понасят две трети от направените от тях съдебни разноски и две трети от тези на Европейската комисия, а последната понася една трета от направените от нея съдебни разноски и една трета от тези на жалбоподателите.
1)

Отменя членове 1 и 2 от Решение C (2006) 1580 окончателен на Комисията от 26 април 2006 година относно схемата за държавни помощи C 39/2003 (ex NN 119/2002), приведена в действие от Република Гърция в полза на въздушните превозвачи вследствие на вредите, претърпени от 11 до 14 септември 2001 г., в частта, с която обявяват за несъвместими с общия пазар помощите, предоставени на Olympiaki Aeroporia Ypiresies AE, на първо място, за вредите, причинени от отмяната на полета за Канада на 15 септември 2001 г., на второ място, за вредите, свързани с неговата мрежа извън Северноатлантическия океан и Израел, и на трето място, за пропуснатите доходи от превоз на стоки, за разходите за унищожаване на нетрайни стоки, за допълнителните разходи за контрол на сигурността за стоките, за разходите, свързани с извънредния труд на персонала и за разходите, свързани с допълнителните спешни мерки за сигурност.
BG Официален вестник на Европейския съюз C 313/30

Решение на Първоинстанционния съд от 15 октомври 2008 г. — Air Products and Chemicals/СХВП — Messer (Ferromix, Inomix и Alumix)

(Съединени дела Т-305/06 — Т-307/06) (1)

(Марка на Общността - Процедура по възражение - Заявки за словни марки на Общността Ferromix, Inomix и Alumix - По-ранни словни марки на Общността FERROMAXX, INOMAXX и ALUMAXX - Относително основание за отказ - Вероятност от объркване - Член 8, параграф 1, буква б) от Регламент (EО) № 40/94)

(2008/C 313/54)

Език на производството: английски

Страни

Жалбоподател: Air Products and Chemicals, Inc. (Allentown, Пенсилвания, Съединени щати) (представители: S. Heurung и C. Probst, avocats)

Ответник: Служба за хармонизация във вътрешния пазар (марки и дизайни) (представители: S. Laitinen и D. Botis)

Друга страна в производството пред апелативния състав на СХВП, встъпила в производството пред Първоинстанционния съд: Messer Group GmbH (Sulzbach, Германия) (представители: W. Graf v. Schwerin и J. Schmidt, avocats)

Предмет

Жалба срещу три решения на втори апелативен състав на СХВП от 12 септември 2006 г. (съединени преписки R 1270/2005-2 и R 1408/2005-2; R 1226/2005-2 и R 1398/2005-2; R 1225/2005-2 и R 1397/2005-2) относно процедури по възражение между Air Products and Chemicals, Inc. и Messer Group GmbH.

Диспозитив

1) Отменя решенията на втори апелативен състав на Службата за хармонизация във вътрешния пазар (марки и дизайни) (СХВП) от 12 септември 2006 г. (съединени преписи R 1270/2005-2 и R 1408/2005-2; R 1226/2005-2 и R 1398/2005-2; R 1225/2005-2 и R 1397/2005-2).

2) Осъжда СХВП да понесе направените от нея съдебни разноски и съдебните разноски, направени от Air Products and Chemicals, Inc.

3) Messer Group GmbH понася направените от него съдебни разноски.

(1) ОВ C 326, 30.12.2006 г.
BG Официален вестник на Европейския съюз C 44/42

Решение на Първоинстанционния съд от 18 декември 2008 г. — General Química/Комисия

(Дело T-85/06) (1)

(Конкуренция - Картели - Сектор на химичните вещества и препарати за обработката на каучук - Решение за установяване на нарушение на член 81 ЕО - Обмен на поверителна информация и определяне на цени - Вменяване в отговорност на дружеството майка - Солидарна отговорност - Глоби - Известие относно сътрудничеството)

(2009/C 44/72)

Език на производството: испански

Страни

Жалбоподатели: General Química, SA (Alava, Испания); Repsol Química, SA (Мадрид, Испания) и Repsol YPF, SA (Мадрид) (представители: J.M. Jiménez Laiglesia Oñate и J. Jiménez Laiglesia Oñate, avocats)

Ответник: Комисия на Европейските общности (представители: F. Castillo de la Torre и F. Amato, впоследствие F. Castillo de la Torre)

Предмет

Искане за частична отмяна на Решение 2006/902/ЕО на Комисията от 21 декември 2005 година относно производство по член 81 [ЕО] и член 53 от Споразумението за ЕИП срещу Flexsys NV, Bayer AG, Crompton Manufacturing Co. Inc. (бившe Uniroyal Chemical Co. Inc.), Crompton Europe Ltd, Chemtura Corp. (бившe Crompton Corp.), General Química, SA, Repsol Química, SA и Repsol YPF, SA (преписка COMP/F/C.38.443 — Химични вещества и препарати за обработката на каучук) (ОВ L 353, 2006 г., стр. 50), както и при условията на евентуалност, намаляване на наложената на жалбоподателите глоба.

Диспозитив

1) Отхвърля жалбата.

2) General Química, SA, Repsol Química, SA и Repsol YPF, SA понасят направените от тях съдебни разноски и тези, направени от Комисията.

(1) ОВ C 131, 3.6.2006 г.
BG Официален вестник на Европейския съюз C 267/56

Решение на Първоинстанционния съд от 16 септември 2009 г. — Zero Industry/СХВП — zero Germany (zerorh+)

(Дело T-400/06) (1)

(Марка на Общността - Процедура по възражение - Заявка за фигуративна марка на Общността zerorh+ - По-ранни национални фигуративни и словни марки zero - Вероятност от объркване - Сходство на знаците - Сходство на стоките - Член 8, параграф 1, буква б) от Регламент (ЕО) № 40/94 [понастоящем член 8, параграф 1,буква б) от Регламент (ЕО) № 207/2009)

2009/C 267/95

Език на производството: английски

Страни

Жалбоподател: Zero Industry Srl (Mariano Comense, Италия) (представители: M. Rapisardi и N. Colombo, avocats)

Ответник: Служба за хармонизация във вътрешния пазар (марки, дизайни и модели) (представител: D. Botis)

Друга страна в производството пред апелативния състав на СХВП, встъпила в производството пред Първоинстанционния съд: zero Germany GmbH & Co. KG, по-рано известно като zero International Holding GmbH & Co. KG (Бремен, Германия) (представител: W.-D. Kuntze, avocat)

Предмет

Жалба срещу Решение на първи апелативен състав на СХВП от 5 октомври 2006 г. (преписка R 958/2005-1) относно процедура по възражение между zero Germany GmbH & Co. KG и Zero Industry Srl

Диспозитив

1) Отхвърля жалбата.

2) Осъжда Zero Industry Srl да заплати съдебните разноски

(1) ОВ C 56, 10.3.2007 г.